Diari Oficial de la Generalitat Valenciana


Sumari del DOGV 6016, del 19-05-2009 (2009/5310)

Informació pública de l'acord d'aprovació del conveni per a l'actuació i gestió del sector del sòl urbà denominat El Partidor. Suspensió preventiva de llicències i d'acords de programació en la totalitat de l'àmbit sector de sòl urbà denominat El Partidor.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6016

Data del DOGV
:   19-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/5310


Data del document
:   17-04-2009

Organisme emissor
:   Ajuntament d'Alcoi

Tipus de document
:   Informació Pública

Descriptors 

:   * Alcoi
    * pla d'urbanisme
    * administració local

Informació pública de l'acord d'aprovació del conveni per a l'actuació i gestió del sector del sòl urbà denominat El Partidor. Suspensió preventiva de llicències i d'acords de programació en la totalitat de l'àmbit sector de sòl urbà denominat El Partidor. [2009/5310]  
L'Ajuntament en ple, en sessió celebrada el dia 17 d'abril de 2009, i de conformitat amb el que disposa l'article 101 i 103 de la Llei 16/2005, de 30 de desembre, de la Generalitat, Urbanística Valenciana, en relació amb el 289 i 290 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, modificat pel Decret 36/2007, de 13 d'abril, ha adoptat els acords següents:  
«Primer. Aprovar el conveni interadministratiu de col·laboració entre l'Ajuntament d'Alcoi i l'Institut Valencià de la Vivenda (IVVSA), per a actuació i gestió en el sector de sòl urbà denominat El Partidor.  
Segon. Adoptar la suspensió preventiva de llicències i d'acords de programació en la totalitat de l'àmbit del sector de sòl urbà denominat El Partidor, a fi de facilitar l'estudi i elaboració dels diferents instruments d'ordenació urbanística previstos en el conveni. Publicar l'acord de suspensió en el Diari Oficial de la Comunitat Valenciana.   
Tercer. Facultar l'alcalde, o regidor que legalment li substituïsca, per a la firma del conveni.»  
El que es publica perquè en prengueu coneixement i als efectes oportuns. Contra esta resolució es podrà interposar potestativament recurs de reposició davant de l'Ajuntament Ple, en el termini d'un mes, comptat des de l'endemà a la notificació de la present resolució, en virtut del que disposen els articles 116 i 117 de la Llei 4/1999, de 14 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà a la notificació de la present resolució, de conformitat amb el que preveuen els articles 25 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
No obstant això, podrà presentar qualsevol altre recurs que estime procedent, advertint-li que, en tot cas, la interposició del recurs no paralitza l'executivitat del present acord.   
Alcoi, 17 d'abril de 2009.- L'alcalde: Jorge Sedano Delgado.